
Projekti „Narva Sotsiaaltöökeskuse Sotsiaalmaja fassaadi soojustamine“ oma- ja sildfinantseeringu kinnitamine

Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös  Sotsiaaltöökeskusega valmistavad ette projekti „Narva Sotsiaaltöökeskuse Sotsiaalmaja fassaadi soojustamine“. Projekt esitatakse EASi Regionaalsete investeeringutoetuste programmi. Projekt näeb ette fassaadi soojustust, mille eesmärgiks on vähendada sotsiaalmaja energiakulusid.
Maslovi 3 hoones on korraldatud järgmiste sotsiaalteenuste osutamine: täiskasvanute turvakodu teenus, igapäevaelu toetamise teenus psüühiliste erivajadustega isikutele, päevakeskuse teenus eakatele, köök ja tööruumid spetsialistidele, kes tegelevad tugiisiku teenuse ja koduteenuste osutamisega. Kokku kasutab hoonet igapäevaselt umbes 35 töötajat ja 67 klienti. Hoonet planeeritakse ka tulevikus kasutada sotsiaalteenuste osutamiseks ehk oleks otstarbekas parandada hoone seisundit ning tagada linna eelarveliste vahendite säästlikku kasutamist hoone ülalpidamiseks. 
Projekti kogueelarveks on  planeeritud kuni 106 667 eurot.  Narva linna omafinantseering vastavalt meetme tingimustele peab moodustama vähemalt 25% ehk 26 667 eurot. Projekti elluviimine on planeeritud 2017. aastale. Linnavolikogu otsusega on vaja kinnitada projekti oma- ja sildfinantseering.

Projekt on vastavuses Narva linna arengukavaga 2008-2020:
Strateegiline eesmärk 3.1 linnas on loodud efektiivne sotsiaalkaitse süsteem

Ülesanne 3.1.1.4 tugiteenuste osutamine psüühiliste erivajadustega inimestele

Tegevused: psüühikahäiretega isikutele teenuste arendamine 

Narva Sotsiaaltöökeskuse (M. Maslovi tn 3) hoone renoveerimise projekti    koostamine

Narva Sotsiaaltöökeskuse (M. Maslovi tn 3) hoone renoveerimistööd

2. ÕIGUSLIKUD ALUSED
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.
3. OTSUS
3.1 Kinnitada projekti „Narva Sotsiaaltöökeskuse Sotsiaalmaja fassaadi soojustamine“ omafinantseering 2017. aastal kuni 26 667 eurot laenu arvelt.
3.2 Kinnitada projekti „Narva Sotsiaaltöökeskuse Sotsiaalmaja fassaadi soojustamine“ sildfinantseerimine 2017. aastal kuni 56 000 eurot.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

